Κοιλάδα του Λίγηρα

Η Κοιλάδα του Λίγηρα () βρίσκεται στο μεσαίο τμήμα του ποταμού Λίγηρα στην κεντρική Γαλλία, στις δύο διοικητικές περιφέρειες Περιοχή του Λίγηρα (Pays de la Loire) και Σαντρ-Βαλ ντε Λουάρ (Centre-Val de Loire). Η περιοχή της Κοιλάδας του Λίγηρα έχει μήκος 280 χλμ και έκταση 800 τ.χλμ. Αναφέρεται ως το Λίκνο της Γαλλίας και ο Κήπος της Γαλλίας, λόγω της αφθονίας σε αμπελώνες, οπωρώνες (όπως κερασιών), και καλλιέργειες αγκινάρας και σπαραγγιών, παράλληλα προς τις όχθες του ποταμού. Η κοιλάδα που είναι αξιοσημείωτη για τις ιστορικές πόλεις, την αρχιτεκτονική, και τα κρασιά της έχει κατοικηθεί από την Μέση Παλαιολιθική περίοδο. Το 2000, η UNESCO πρόσθεσε το κεντρικό τμήμα της Κοιλάδας του Λίγηρα στον κατάλογο με τα Μνημεία Παγκόσμιας Πολιτιστικής Κληρονομιάς.

Παραπομπές

Μνημεία Παγκόσμιας Κληρονομιάς στη Γαλλία